Държавен вестник, бр. 97, 2012 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  97
различните функции. Част от софтуера се осигурява 
по линията на проекти, в които предприятието 
участва като бенефициент по ОП „Транспорт“ 
2007 – 2013 г. Във връзка с това в рамките на 
Приоритетна ос ІV „Подобряване на условията за 
корабоплаване по морските и вътрешните водни 
пътища“ се изпълняват два проекта:
1. Изграждане на система за управление 
на трафика на плавателни съдове – фаза 3. 
Информационно и комуникационно обслужване 
на корабоплаването (VTMIS-3). Предвижда се 
доразвиване на инфраструктурата, монтиране на 
телевизионни и термовизионни камери, внедряване 
на сателитни технологии за далечно наблюдение; 
наблюдение на цялото Черноморско крайбрежие и 
р. Дунав в реално време. Системата за управление 
на корабния трафик (VTMIS) се въвежда в изпъл­
нение на Директива 2002/59/ЕО на Европейския 
парламент и на Съвета от 27 юни 2002 г., устано­
вяваща система на Общността за мониторинг и 
информационно обслужване на корабния трафик.
2. Създаване на речна информационна система 
(РИС) в българската част на река Дунав. 
Проектът включва строителство и доставка 
на оборудване за изграждане и въвеждане в екс­
плоатация на РИС. Разработва се на основание 
Директива 2005/44/ЕС на Европейския парламент 
и на Съвета от 7 септември 2005 г. за хармонизи­
ране на Речните информационни услуги (РИС) по 
вътрешните водни пътища на Общността.
Развитието на системите по двата проекта ще 
продължи до 2013 г. и ще допринесе съществено 
за подобряване на капацитета на фирмата в тази 
област. 
Чрез собствено финансиране ДП „ПИ“ е стар­
тирало проекти по Инициативата „е-Maritime“ на 
Европейския съюз. Инициативата е насочена към 
подпомагане на устойчивото развитие на морския 
транспорт, като част от интегрираната транспортна 
система в Европа, чрез разработването на рамка, 
която ще се основава на най-новите информаци­
онни и комуникационни технологии. Инициативата 
„е-Maritime“ представлява набор от възможности, 
стратегии и политики, които обхващат правни, 
организационни и технически рамки, и цели 
безпроблемно осигуряване на обмен на всякакъв 
вид информация между участниците в морския 
транспорт, което да спомогне за подобряване на 
ефективността и качеството на услугите. Част от 
дейностите по инициативата, които трябва да бъ­
дат осъществени в периода до 2020 г., включват: 
– Разработване на стандарти за информаци­
онно-комуникационни технологии и софтуерен 
инструментариум за интегриране на данни и услуги.
– Внедряване на приложения за пристанищни 
дейности:
· Система Port Community (PCS), ключово 
приложение, използвано в пристанищата за под­
помагане на обмен на информация както между 
асоциирани с пристанището предприятия, така и 
между публичния и частния сектор, осигурявайки 
по този начин система „Едно гише“, която значи­
телно ще подобри обслужването на клиентите и 
ефективността на работа;
· интеграция на системата „Едно гише“ с 
национални и международни интернет портали;
· управление на качеството на събиране на дан­
ни и автоматизацията на статистическите отчети;
· интегрирано управление на сигурността; и др.
Оценката на интервюираните лица е, че е 
необходимо провеждане на по-системна полити­
ка по оценка на наличната ИТ и офис техника 
(компютри, сървъри и др.) и своевременното є 
обновяване и модернизиране. Актуализирането 
на програмните продукти (общ и специализиран 
софтуер) е наложително както от гледна точка 
повишаване ефективността на работата, така и 
във връзка с изпълнението на функции и задачи, 
произтичащи за ДП „ПИ“ от промените в нацио­
налното и международното законодателство. 
Взаимодействие и координация с други ин­
ституции
ДП „ПИ“ осъществява своята дейност в по­
стоянна връзка и взаимодействие с останалите 
структури от системата на МТИТС, други държавни 
институции, ведомства и техни регионални структу­
ри, органи на местната власт и др. Предприятието 
взаимодейства главно със следните институции:
– с Министерството на околната среда и во­
дите – във връзка с мониторинга на акваторията 
и територията на пристанищата, при издаване 
на ОВОС, разрешителни, утвърждаване на пла­
нове за управление на отпадъците; по линия на 
международни проекти. Оценката е, че е нужна 
по-добра координация и взаимодействие на ниво 
министерства с цел съгласуване на действията на 
регионалните им структури (например между ТП 
на ДП „ПИ“ и РИОСВ при изпълнение на кон­
тролните функции по опазване на околната среда, 
в т.ч. на водите, и мониторинг на акваторията и 
територията на пристанищата); 
– с Министерството на отбраната – осъществя­
ват добро оперативно взаимодействие по въпроси, 
свързани с навигационното осигуряване на кора­
боплаването – с ИА „Проучване и поддържане 
на река Дунав“ – съвместни дейности за борба 
с нефтените разливи по р. Дунав. ИА осигурява 
на ДП „ПИ“ статистически данни по проекти за 
Дунавската стратегия;
– с ИА „Морска администрация“ – във връзка 
с контрола върху пристанищната инфраструктура 
и пристанищните оператори. Двете институции 
поддържат постоянни контакти и осъществяват 
добро взаимодействие;
– с Басейновите дирекции – във връзка с изда­
ване на разрешителни по ползване на акватори­
ята. По-специално с БДЧР, която ще разработва, 
актуализира, контролира и отчита изпълнението 
на Морската стратегия с програма от мерки за 
постигане на добро състояние на морската околна 
среда, което ще има пряко отношение към рабо­
тата на ДП „ПИ“. Оперативното взаимодействие 
по правило е без особени проблеми;
–  с РИОСВ – по повод издаването на доку­
менти и сертификати на местно ниво;
– с общини – по повод издаване на разреши­
телни за реконструкция, ново строителство на 
територията на пристанищата; при приемането на 
генерални планове за развитие на пристанищата за 
обществен транспорт. Оперативното взаимодейст­
вие по правило е без особени проблеми.